Source: https://www.riigiteataja.ee/akt/119032014003
Timestamp: 2020-06-02 23:12:16+00:00
Document Index: 1522518

Matched Legal Cases: ['§ 3', '§ 78', '§ 79', '§ 57', '§ 1', '§ 2', '§ 2', '§ 4']

Vabariigi Valitsuse määruste muutmine seoses tolliametnike pitsatite kasutamise lõpetamisega – Riigi Teataja
Vabariigi Valitsuse määruste muutmine seoses tolliametnike pitsatite kasutamise lõpetamisega
RT I, 19.03.2014, 3
Vastu võetud 14.03.2014 nr 38
Määrus kehtestatakse strateegilise kauba seaduse § 3 lõike 7, § 78 lõike 6 ja § 79 lõike 6 ning tolliseaduse § 57 lõike 5 alusel.
§ 1. Vabariigi Valitsuse 22. detsembri 2011. a määruse nr 163 „Strateegilise kauba tolliformaalsuste ning tolli teavitamise kord Euroopa Liidu sisesel edasitoimetamisel ja relva transportimisel õhu kaudu” muutmine
Vabariigi Valitsuse 22. detsembri 2011. a määruse nr 163 „Strateegilise kauba tolliformaalsuste ning tolli teavitamise kord Euroopa Liidu sisesel edasitoimetamisel ja relva transportimisel õhu kaudu” § 2 lõige 2 sõnastatakse järgmiselt:
„(2) Tolliametnik märgib eriloa originaalile kauba koguse, väärtuse, piiriületuse kuupäeva, tollideklaratsiooni aktsepteerimise numbri ja oma ees- ja perekonnanime ning kinnitab need andmed oma allkirja ja tolliasutuse pitsati jäljendiga.”.
§ 2. Vabariigi Valitsuse 27. aprilli 2004. a määruse nr 149 „Välisesinduse, välisesinduse töötaja ning tema perekonnaliikme kõigist maksudest vabastatud kauba tolliformaalsuste teostamise kord” muutmine
Vabariigi Valitsuse 27. aprilli 2004. a määruse nr 149 „Välisesinduse, välisesinduse töötaja ning tema perekonnaliikme kõigist maksudest vabastatud kauba tolliformaalsuste teostamise kord” § 4 lõige 4 sõnastatakse järgmiselt:
„(4) Tolliametnik märgib deklaratsioonile selle numbri ja kinnitab deklaratsiooni lahtris 8 tolliasutuse pitsati jäljendiga.”.